**Pregled obveznih predugovornih informacija:**

a1.1. odredište/odredišta

a1.2. plan putovanja

a1.3. razdoblja boravka s datumima

a1.4. broj uključenih noćenja (ako je uključen smještaj)

a2.1. sredstva prijevoza

a2.2. karakteristike prijevoznog sredstva[[1]](#footnote-1)

a2.3. kategorije prijevoza (ako za određenu vrstu prijevoza postoje)

a2.4.mjesto polaska i povratka

a2.5. datum polaska i povratka

a2.6. vrijeme polaska i povratka (ako točno vrijeme još nije određeno, organizator i, prema potrebi, prodavatelj obavješćuju putnika o približnom vremenu polaska i povratka)

a2.7. mjesta usputnog zaustavljanja prometne veze

a2.8. trajanje usputnog zaustavljanja prometne veze. (ako točno vrijeme još nije određeno, organizator i, prema potrebi, prodavatelj obavješćuju putnika o približnom vremenu)

a3.1. lokacija smještaja

a3.2. glavne karakteristike smještaja

a3.3. vrsta smještaja u skladu s pravilima odredišne zemlje (prema potrebi)

a3.4. kategorija smještaja u skladu s pravilima odredišne zemlje (prema potrebi)

a4. plan prehrane

a5.1. posjeti uključeni u ukupnu cijenu dogovorenu za paket-aranžman

a5.2. izlet/izleti uključeni u ukupnu cijenu dogovorenu za paket-aranžman

a5.3. druge usluge uključene u ukupnu cijenu dogovorenu za paket-aranžman

a6.1. informacija o tome pruža li se putniku neka od usluga putovanja u okviru grupe (ako to nije očito iz konteksta)

a6.2. informacija o približnoj veličini grupe (ako se pruža neka od usluga putovanja u okviru grupe i kada je to moguće)

a7. jezik na kojem će usluge biti pružene (ako putnikovo korištenje drugim turističkim uslugama ovisi o djelotvornoj usmenoj komunikaciji)

a8. jesu li putovanje ili odmor općenito prikladni za osobe sa smanjenom pokretljivošću (a na zahtjev putnika, precizne informacije o prikladnosti putovanja ili odmora uzimajući u obzir potrebe putnika)

b1. tvrtka organizatora[[2]](#footnote-2) (prema potrebi i prodavatelja)

b2. zemljopisnu adresa organizatora (prema potrebi i prodavatelja)

b3. telefonski broj organizatora (prema potrebi i prodavatelja)

b4. prema potrebi adresa e-pošte organizatora (prema potrebi i prodavatelja)

c1. ukupna cijenu paket-aranžmana uključujući poreze (prema potrebi i sve dodatne naknade, pristojbe i ostale troškove)

c2. naznaka vrste dodatnih troškova koje će putnik možda morati snositi ( ako te troškove nije moguće u razumnoj mjeri izračunati prije sklapanja ugovora)

d1. načine plaćanja

d2. iznos ili postotak cijene koje treba platiti kao predujam[[3]](#footnote-3)

d3. raspored plaćanja preostalog iznosa

d4. financijska jamstava koja putnik treba platiti ili osigurati (ako su takva predviđena)

e1. najmanji broj osoba potreban za ostvarivanje paket-aranžmana

e2. rok u kojem organizator može raskinuti ugovor o putovanju u paket-aranžmanu prije početka paket-aranžmana ako najmanji broj osoba potreban za ostvarivanje paket-aranžmana ne bude dosegnut (pri čemu rokovi ne mogu biti kraći od dvadeset dana prije početka paket-aranžmana za putovanja koja traju više od šest dana; sedam dana prije početka paket-aranžmana za putovanja koja traju između dva i šest dana; 48 sati prije početka paket-aranžmana za putovanja koja traju manje od dva dana)

f1. opće informacije o uvjetima odredišne zemlje u vezi s putovnicama i vizama

f2. približno trajanje razdoblja za pribavljanje viza (ako su vize potrebne)

f3. informacije o zdravstvenim formalnostima odredišne zemlje

g1 informaciju da putnik može raskinuti ugovor u bilo kojem trenutku prije početka paket-aranžmana uz plaćanje primjerene naknade za raskid ugovora (određuju se prema cijeni paket-aranžmana umanjenoj za iznos uštede troškova organizatora i prihoda od pružanja usluga putovanja drugom korisniku)

g2 prema potrebi informaciju da se u slučaju raskida ugovora od strane putnika primjenjuju standardne naknade za raskid ugovora koje zahtijeva organizator (ali one moraju biti razumne i utemeljene na razdoblju između trenutka raskida ugovora i početka paket-aranžmana i očekivanim uštedama troškova organizatora te prihodu od pružanja usluga putovanja drugom korisniku)

h1. informacije o neobveznom ili obveznom osiguranju radi pokrivanja troška raskida ugovora od strane putnika[[4]](#footnote-4)

h2 informacije o neobveznom ili obveznom osiguranju radi pokrivanja troška pružanja pomoći, uključujući repatrijaciju, u slučaju nesreće, bolesti ili smrti.[[5]](#footnote-5)

Napomena: dio navedenih informacija moguće je objaviti u općim uvjetima koje onda čine sastavni dio predugovornih informacija. Markirani tekst ukazuje na informacije koje se mogu obuhvatiti Općim uvjetima, pa se stoga ne moraju obuhvatiti predugovornim informacijama. Ukoliko se koriste Opći uvjeti, onda je potrebno u predugovornim informacijama dodati i naznaku da su Opći uvjeti njihov sastavni dio te da se u slučaju neslaganja između odredbi predugovornih informacija s Općim uvjetima, primjenjuju odredbe navedene u predugovornim informacijama.

1. Markirani sadržaj nije potrebno navoditi u predugovornim informacijama ukoliko se koriste opći uvjeti u kojima je taj sadržaj obuhvaćen. [↑](#footnote-ref-1)
2. Bilo bi uputno neovisno o odredbama Zakona o pružanju usluga u turizmu u predugovorne informacije o organizatoru (prodavatelju), a moguće i u Opće uvjete uključiti informacije definirane člankom 21. stavkom 4. i 5. Zakona o trgovačkim društvima jer nije isključena mogućnost da se kod davanja predugovornih informacija radi o osobama s kojima organizator (prodavatelj) nije od ranije u poslovnom odnosu i/ili tek započinje prepisku, a što se može upisati u zaglavlje i/ili podnožje dokumenta. [↑](#footnote-ref-2)
3. Korisno je navesti i rok u kojem se mora platiti predujam [↑](#footnote-ref-3)
4. U slučaju ove formulacije u Općim uvjetima potrebno je informacije o cijenama, sadržaju i uvjetima putnog osiguranja zasebno na obrascima osiguravatelja dostaviti putniku zajedno s ostalim predugovornim informacijama [↑](#footnote-ref-4)
5. U slučaju ove formulacije u Općim uvjetima potrebno je informacije o cijenama, sadržaju i uvjetima putnog osiguranja zasebno na obrascima osiguravatelja dostaviti putniku zajedno s ostalim predugovornim informacijama [↑](#footnote-ref-5)